# Vicky López

Victoria López Serrano Felix (Madrid, 26 de juliol de 2006), coneguda com a Vicky López, és una futbolista professional espanyola que juga com a migcampista ofensiva i extrem al FC Barcelona B i la selecció espanyola. Té pare espanyol i mare nigeriana.

## Carrera esportiva
### Clubs

Vicky va marcar 60 gols en 17 partits durant la temporada de la lliga juvenil 2020-21. Va debutar amb el Madrid CFF el 5 de setembre de 2021 al minut 73 en una derrota a casa per 2-0 de Primera Divisió davant l'Athletic Club essent la futbolista més jove en debutar a la màxima categoria.
La temporada 2022-23 fitxa pel FC Barcelona Femení on va jugar a l'equip filial fent dinàmica del primer equip; tot i això, en el primer partit oficial de la temporada va debutar amb el primer equip, essent la jugadora més jove des de la professionalització de l'equip el 2015 en fer-ho amb 16 anys, 1 mes i 19 dies superant a Claudia Pina. Una altra marca batuda fou ser la debutant més jove del Barça a la Lliga de Campions Femenina de la UEFA als 16 anys i 148 dies superant la marca de l'equip masculí d'Ansu Fati (16 anys 321 dies), posteriorment fou batuda per Lamine Yamal (16 anys i 68 dies). El 25 de gener del 2023 va marcar el seu primer gol amb el primer equip en un partit de lliga a l'Estadi Johan Cruyff contra el FC Llevant les Planes, i es va convertir en la golejadora més jove de la història del Barça Femení en aquesta competició.

### Internacional

Degut a la seva ascendència nigeriana, va demostrar interès per representar Nigèria, tot i que mai va ser convocada. López ha jugat en diverses categories inferiors de la selecció espanyola, amb la qual va guanyar la Copa del Món sub-17. Va ser convocada per primer cop amb l'absoluta per a disputar la fase final de la Lliga de les Nacions el febrer de 2024. Va disputar com a suplent tant la semifinal, contra els Països Baixos; com la final. contra França, i va aixecar el seu primer títol internacional sènior.

## Palmarès
### Clubs
#### FC Barcelona

* 2 Lliga Espanyola: 2022-23, 2023-24
* 2 Supercopa d'Espanya: 2022-23, 2023-24
* 2 Lliga de Campions: 2022-23, 2023-24
* 2 Lliga Primera Federació: 2022-23, 2023-24
* 1 Copa de la Reina: 2023-24

### Selecció
#### Sub-17

* 1 Campionat del Món sub-17: 2022

#### Absoluta

* 1 Nations League: 2024

## Referències

* 1 2 3 4 «Dad reveals Madrid CFF goal machine wants to play for Nigeria despite call-up to Spain U17s» (en anglès). mediareportage.com. Arxivat de l'original el 18 de setembre 2022. [Consulta: 17 setembre 2022].
* ↑ "Primera Iberdrola – Madrid CFF 0 - 2 Athletic Club" Arxivat 2021-09-05 a Wayback Machine.. Royal Spanish Football Federation (en castellà). 5 setembre 2021
* ↑ «Vicky López s’incorpora al Barça». FCBarcelona.cat, 26-07-2022. [Consulta: 17 setembre 2022].
* ↑ «Vicky López, la debutant més jove». FCBarcelona.cat, 17-09-2022. [Consulta: 17 setembre 2022].
* ↑ «Un rècord més». L'Esportiu, 24-12-2022. [Consulta: 25 desembre 2022].
* ↑ «Lamine Yamal, el debutant més jove del Barça a la història de la Champions». FCBarcelona.cat, 19-09-2023. [Consulta: 20 setembre 2023].
* ↑ «Barça | Vicky López, la goleadora más joven de la historia del Barça» (en castellà), 25-01-2023. [Consulta: 25 gener 2023].
* ↑ «Vicky López debuta en un partido histórico» (en castellà). RFEF, 24-02-2024. [Consulta: 1r juny 2024].
* ↑ Molina, Martí. «Una selecció espanyola tenyida de blaugrana toca la glòria a la Nations League». Diari Ara, 28-02-2024. [Consulta: 1r juny 2024].